དེས་ན་དབང་རྩའི་ནད་པ་སི་པི་རི་ཌི་ནོབ་ཀྱི་མགོ་བོ་ནི་ཁོང་གི་ཀླད་པ་གང་དུ་ཡོད་ས་དེ་ཡིན་ཅིང་།ཁོང་གི་ཀླད་པ་ནི་ཁོང་གི་ཤེས་པའི་གཞི་རྟེན་ཡིན་སྟབས།སྐྱེ་བོ་གཞན་གྱི་ལུས་ཕུང་ལ་སི་པི་རི་ཌི་ནོབ་ཀྱི་མགོ་བོ་བསྒར་རྗེས་ཀྱི་མི་དེ་སི་པི་རི་ཌི་ནོབ་རང་ཡིན་དགོས་པར་མང་དག་གིས་འདོད་ཀྱི་ཡོད།འོན་ཀྱང་སི་པི་རི་ཌི་ནོབ་ཀྱི་མྱོང་ཚོར་དང་འབྲེལ་བའི་ཤེས་པའི་རྟེན་གཞི་ཀླད་པ་ཡིན་པ་དང་།ཁོའི་ཀླད་པ་གང་དུ་ཡོད་ས་དེར་ཁོའི་རྣམ་ཤེས་དང་ཁོའི་སྤྱོད་ཚུལ་རྣམས་ཀྱང་ཡོད་དགོས་པའི་བདེན་དཔང་ཁུངས་འཕེར་ཞིག་ད་ལྟའི་བར་ཚན་རིག་པས་སྟོན་ཐུབ་མེད།